Keywords

Summary



Keywords

1. Hospodárska súťaž – Pravidlá Únie – Porušenia – Pripísanie – Materská spoločnosť a dcérske spoločnosti – Hospodárska jednotka – Kritériá posúdenia – Domnienka rozhodujúceho vplyvu uplatňovaného materskou spoločnosťou na dcérske spoločnosti, ktoré sú v 100 % vlastníctve materskej spoločnosti – Vyvrátiteľnosť – Dôkazné bremeno

(Článok 101 ZFEÚ; nariadenie Rady č. 1/2003, článok 23 ods. 2)

2. Hospodárska súťaž – Pravidlá Únie – Porušenia – Pripísanie – Porušenie, ktorého sa dopustil subjekt, ktorý aj naďalej existuje, a v ktorom pokračuje iný subjekt, ktorý bol jeho nástupcom v hospodárskej činnosti na relevantnom trhu – Pripísanie porušenia tomuto inému subjektu v celom rozsahu – Prípustnosť vzhľadom na podriadenie dvoch subjektov riadiacemu orgánu toho istého verejného orgánu alebo kontrole súkromnej spoločnosti

(Článok 101 ods. 1 ZFEÚ)

3. Odvolanie – Dôvody – Nesprávne posúdenie skutkového stavu – Neprípustnosť – Preskúmanie posúdenia dôkazov Súdnym dvorom – Vylúčenie okrem prípadov skreslenia

(Článok 256 ZFEÚ; Štatút Súdneho dvora, článok 58 prvý odsek)

4. Hospodárska súťaž – Pokuty – Výška – Určenie – Kritériá – Závažnosť porušenia – Neexistencia záväzného alebo vyčerpávajúceho zoznamu kritérií – Miera voľnej úvahy vyhradená Komisii – Zohľadnenie konkrétneho dopadu na trh – Rozsah

(Článok 101 ZFEÚ; nariadenie Rady č. 1/2003, článok 23 ods. 2 a 3)

5. Hospodárska súťaž – Pokuty – Výška – Určenie – Kritériá – Odstrašujúci charakter – Kritériá posúdenia odstrašujúceho faktora

(Nariadenie Rady č. 1/2003, článok 23 ods. 2 a 3)

6. Hospodárska súťaž – Pokuty – Výška – Určenie – Odstrašujúci charakter – Zohľadnenie veľkosti a celkových zdrojov sankcionovaného podniku – Relevantnosť – Uplatnenie násobiteľa na východiskovú sumu – Voľná úvaha Komisie – Nutnosť individualizácie sankcií z hľadiska veľkosti a konania dotknutého podniku

(Nariadenie Rady č. 1/2003, článok 23 ods. 2; oznámenie Komisie 98/C 9/03, bod 1 A)

7. Hospodárska súťaž – Pokuty – Výška – Určenie – Voľná úvaha Komisie – Súdne preskúmanie – Výkon neobmedzenej právomoci Všeobecným súdom – Rozsah

(Článok 101 ZFEÚ; nariadenie Rady č. 1/2003, článok 23 ods. 2)

8. Konanie – Návrh na začatie konania – Formálne náležitosti – Zhrnutie dôvodov, na ktorých je návrh založený – Právne dôvody neuvedené v žalobe – Odkaz na okolnosti uvedené v prílohe – Neprípustnosť

[Štatút Súdneho dvora, článok 21; Rokovací poriadok Všeobecného súdu, článok 44 ods. 1 písm. c)]

9. Odvolanie – Vzájomné odvolanie – Záujem na konaní – Čiastočné zrušenie rozhodnutia Komisie, ktorým sa ukladá pokuta, a postupné zníženie výšky tejto pokuty Všeobecným súdom – Zámer Komisie opäť začať vyšetrovanie – Neexistencia vplyvu – Zotrvanie záujmu Komisie na tom, aby jej vzájomné odvolanie bolo vyhlásené za dôvodné a aby uložená pokuta bola zachovaná

10. Hospodárska súťaž – Pokuty – Výška – Určenie – Kritériá – Závažnosť porušenia – Priťažujúce okolnosti – Opakované porušovanie – Nutnosť uviesť okolnosti účasti dotknutého podniku na predchádzajúcom porušení – Nedostatok odôvodnenia

(Články 101 ZFEÚ a 296 ZFEÚ)

Summary

1. Pozri text rozhodnutia.

(pozri body 51, 53)

2. V oblasti hospodárskej súťaže, ak dva subjekty tvoria ten istý hospodársky subjekt, skutočnosť, že subjekt, ktorý sa dopustil porušenia, ešte existuje, sama osebe nebráni tomu, aby bol sankcionovaný subjekt, na ktorý previedol svoje hospodárske činnosti. Konkrétne, takéto uplatnenie sankcie je prípustné najmä vtedy, ak tieto subjekty boli pod kontrolou tej istej osoby a vzhľadom na tesné väzby, ktoré ich spájajú z hospodárskeho a organizačného hľadiska, uplatňovali v podstate rovnaké obchodné pokyny. Hoci s určitosťou prípad, keď subjekt, ktorý sa dopustil porušenia, prestal z právneho alebo hospodárskeho hľadiska existovať, keďže sankcii uloženej podniku, ktorý prestal vykonávať hospodársku činnosť, hrozí strata odstrašujúceho účinku, Komisia je okrem iného oprávnená pripísať predmetné porušenie spoločnosti, ktorá sa ho nedopustila, v prípade, keď subjekt, ktorý sa dopustil porušenia, naďalej existoval ako hospodársky subjekt na iných trhoch, ak sú dotknuté spoločnosti vo vlastníctve toho istého verejnoprávneho subjektu alebo nad nimi vykonáva dohľad súkromná spoločnosť.

(pozri body 52, 55, 56)

3. Pozri text rozhodnutia.

(pozri body 66 – 72)

4. Závažnosť porušení práva Únie v oblasti hospodárskej súťaže stanovená na základe veľkého množstva skutočností, a to bez toho, aby bol zavedený záväzný alebo vyčerpávajúci zoznam kritérií, ktoré sa musia povinne vziať do úvahy. Čo sa týka skutočného dopadu porušenia na trh, ten nie je rozhodujúcim kritériom na určenie úrovne pokút. Navyše horizontálne kartely v oblasti cien alebo rozdelenia trhu môžu byť kvalifikované ako veľmi závažné porušenia výlučne na základe ich samotnej povahy a bez toho, aby bola Komisia povinná preukázať konkrétny dopad porušenia na trh. V takomto prípade predstavuje konkrétny dopad porušenia len jednu z okolností, ktorá v prípade, že je merateľná, umožňuje Komisii zvýšiť východiskovú sumu pokuty nad úroveň minimálnej sumy, ktorú hodlá uložiť. Keďže je uvedené porušenie v podstate veľmi závažné, zohľadnenie jeho konkrétneho dopadu môže viesť iba k zvýšeniu pokuty.

(pozri body 82 – 84)

5. Pokiaľ ide o odstrašujúci charakter pokút, násobiteľ na účely zabezpečenia odstrašujúceho účinku sa môže týkať nielen všeobecného odstrašenia v zmysle krokov na odradenie všetkých spoločností vo všeobecnosti od zapojenia sa do predmetného porušenia, ale aj konkrétneho odstrašenia na odradenie konkrétneho žalovaného od opätovného porušovania pravidiel v budúcnosti. Komisia nemá teda povinnosť obmedziť svoje posúdenie na faktory, ktoré sa týkajú iba konkrétnej situácie dotknutého podniku.

(pozri bod 94)

6. Pozri text rozhodnutia.

(pozri body 102, 104 – 107)

7. Pozri text rozhodnutia.

(pozri bod 103)

8. Pozri text rozhodnutia.

(pozri body 115 – 117)

9. Strata záujmu na konaní počas konania v zásade nemá vplyv na prípustnosť, ale môže viesť súd k rozhodnutiu o zastavení konania. Ak však bolo rozhodnutie Komisie, ktorým sa konštatuje kartel a ktorým sa podnikom, ktoré sa ho zúčastnili, ukladá pokuta, čiastočne preformulované Všeobecným súdom, Komisia si zachováva svoj záujem na konaní, keďže peňažná sankcia zvýšená o úroky by existovala aj za predpokladu, že by Súdny dvor prijal vzájomné odvolanie Komisie, čo by nebol tento prípad, keby Komisia prijala nové rozhodnutie.

(pozri body 124, 125)

10. Ak Komisia pri výpočte pokuty uplatní násobiteľ na účely zohľadnenia skutočnosti, že tá istá spoločnosť sa už predtým podieľala na porušení pravidiel v oblasti hospodárskej súťaže, musí spolu s rozhodnutím, ktorým sa ukladá uvedená pokuta, poskytnúť výklad umožňujúci súdom Únie, ako aj tejto spoločnosti pochopiť povahu a rozsah účasti tejto spoločnosti na predchádzajúcom porušení. Predovšetkým, ak sa Komisia domnieva, že uvedená spoločnosť bola súčasťou podniku, ktorému je určené rozhodnutie týkajúce sa predchádzajúceho porušenia, prináleží jej, aby z právneho hľadiska dostatočne odôvodnila toto tvrdenie.

Keďže údaje uvedené v rozhodnutí, ktorým sa žalobkyni zvyšuje výška pokuty z dôvodu opakovaného porušenia, vôbec neumožňujú zistiť, v akom postavení a rozsahu žalobkyňa, ktorá sa nenachádzala medzi adresátmi predchádzajúcich rozhodnutí, mala účasť na predchádzajúcich porušeniach, uvedené rozhodnutie treba považovať za nedostatočne odôvodnené. Za týchto podmienok totiž Komisia neuvádza dostatočne podrobné a presné informácie umožňujúce odôvodniť, že ten istý podnik v zmysle článku 101 ZFEÚ sa opakovane dopustil protiprávneho konania.

(pozri body 142, 144, 146, 149)